| Πριγκιπική Οικογένεια του Μονακό |
| --- |
|  |
| **Ο Πρίγκιπας**Η Πριγκίπισσα* Ο Κληρονομικός Πρίγκιπας
* Η Κόμισσα του Καρλαντέ

---

Η Πριγκίπισσα του Ανόβερου
Η Πριγκίπισσα Στεφανία |
| π • σ • ε
 |

Η **Πριγκίπισσα Σαρλίν** (γαλλικά: *Princesse Charlène*) είναι μια Νοτιοαφρικανή πρωταθλήτρια της κολύμβησης και σύζυγος του Πρίγκιπα Αλβέρτου Β΄ του Μονακό. Στις 10 Δεκεμβρίου 2014 η Σαρλίν έφερε στον κόσμο την Πριγκίπισσα Γαβριέλα και τον διάδοχο του μονεγασκικού θρόνου Πρίγκιπα Ιάκωβο.

Πρώιμα χρόνια
-------------

Γεννήθηκε με το όνομα Σαρλίν Λινέτ Γουίτστοκ στις 25 Ιανουαρίου 1978 στο Μπουλαγουέιο της Ροδεσίας. Είναι η κόρη του Μάικλ Κένεθ Γουίτστοκ, διευθυντή πωλήσεων, και της Λινέτ Χάμπερστοουν, πρώην αγωνιστική δύτρια και προπονήτρια κολύμβησης. Η Σαρλίν έχει δύο μικρότερα αδέλφια, το Γκάρεθ (γεννημένος το 1980) και τον Σον (γεννημένος το 1983). Η οικογένειά της μετακόμισε στη Νότια Αφρική το 1989, όταν εκείνη ήταν 11 ετών. Η Σαρλίν παρακολούθησε μαθήματα στο σχολείο Τομ Νιουμπάι στο Μπενόνι, κοντά στο Γιοχάνεσμπουργκ, από το 1988 ως το 1991.

Η οικογένεια των Γουίτστοκ είναι είναι γερμανικής καταγωγής. Οι πρόγονοι της Σαρλίν μετανάστευσαν στη Νότια Αφρική από την Πομερανία της βόρειας Γερμανίας το 1861, προκειμένου να βρουν μια καλύτερη ζωή. Στη Νότια Αφρική, οι Γουίτστοκ εργάστηκαν ως εργάτες και προσπάθησαν ανεπιτυχώς να βρουν διαμάντια. Το 2014 μια έρευνα θα δείξει ότι η Σαρλίν είχε προγόνους και από την Ιρλανδία.

Κολύμβηση
---------

Η Σαρλίν κέρδισε τρία χρυσά και ένα αργυρό μετάλλιο στους Παναφρικανικούς Αγώνες του 1999 στο Γιοχάνεσμπουργκ. Ήταν, επίσης, μέλος της νοτιοαφρικανικής ομάδας κολύμβησης γυναικών μικτού 4 × 100 μ. η οποία τερμάτισε πέμπτη. Το 2002 τερμάτισε έκτη στο παγκόσμιο πρωτάθλημα κολύμβησης της Διεθνούς Κολυμβητικής Ομοσπονδίαςστη Μόσχα. Έπειτα, άφησε τον κολυμβητικό της σύλλογο στο Ντέρμπαν για να ενταχθεί στον κολυμβητικό σύλλογο Τουκς του Πανεπιστημίου της Πρετόρια. Ωστόσο, εκεί δεν εντάχθηκε σε κάποιο εκπαιδευτικό πρόγραμμα. Χρησιμοποιούσε, όμως, τις εγκαταστάσεις του συλλόγου για την προπόνησή της.

Τον Ιανουάριο του 2005 αποφάσισε να αφήσει την Πρετόρια και να επιστρέψει στο Ντέρμπαν. Στη συνέχεια πήγε στη βόρεια ακτή της επαρχίας Κουαζούλου-Νατάλ, όπου συνάντησε τον προπονητή κολύμβησης Μπράνισλαβ Ίβκοβιτς. Στις 13 Απριλίου 2007 επανέκτησε τον τίτλο της Νοτιοαφρικανής πρωταθλήτριας, τερματίζοντας στην τρίτη θέση του πρωταθλήματος Τέλκομ της κατηγορίας ύπτιας γυναικείας κολύμβησης.

Με τα χρόνια κέρδισε διάφορους εθνικούς τίτλους. Σχεδιάζε, μάλιστα, να διαγωνισθεί στους Θερινούς Ολυμπιακούς Αγώνες του 2008 στην Κίνα, χωρίς ωστόσο να καταφέρει να προκριθεί. Πριν τους προκριματικούς είχε μείνει εκτός της ανταγωνιστικής κολύμβησης για 18 μήνες, εξαιτίας ενός τραυματισμού στον ώμο.

Πρέσβειρα Ειδικών Ολυμπιακών Αγώνων
-----------------------------------

Στις 27 Μαΐου του 2011 η Σαρλίν έγινε παγκόσμια πρέσβειρα των Ειδικών Ολυμπιακών Αγώνων επιφορτισμένη με το κίνημα προώθησης του σεβασμού και της κοινωνικής ένταξης των ατόμων με νοητική υστέρηση σε παγκόσμιο επίπεδο. Η ίδια έχει δηλώσει ότι το κίνημα των Ειδικών Ολυμπιακών Αγώνων είναι κοντά στην καρδιά της επειδή, ως πρώην αθλήτρια, εκτιμά το ρόλο της για τη χρήση της δύναμης του αθλητισμού προκειμένου να αλλάξουν ζωές.

Γάμος
-----

Η Σαρλίν γνώρισε τον Πρίγκιπα Αλβέρτο του Μονακό στην εκδήλωση Μάρε Νόστρουμ το 2000 στο Μονακό. Η σχέση τους θεωρείται ότι ξεκίνησε το 2001 και η πρώτη τους δημόσια εμφάνιση έγινε στην τελετή έναρξης των Χειμερινών Ολυμπιακών Αγώνων του 2006. Το ίδιο έτος η Σαρλίν μετακόμισε με τον Αλβέρτο. Το 2010 τον συνόδευσε στο γάμο της Διαδόχου Βικτώριας της Σουηδίας και το 2011 στο γάμο του Πρίγκιπα Γουίλιαμ, Δούκα του Κέιμπριτζ.

Στις 23 Ιουνίου 2010 το παλάτι ανακοίνωσε τον αρραβώνα της Σαρλίν και του Αλβέρτου. Το δαχτυλίδι των αρραβώνων που της έδωσε ο Αλβέρτος, ήταν απιοειδούς σχήματος με διαμάντι τριών καρατίων στο κέντρο και στρογγυλά διαμαντένια μπριγιάν γύρω από αυτό. Δημιουργός του δαχτυλιδιού θεωρείται ότι ήταν ο Παριζιάνος κοσμηματοπώλης Ρεπόσι. Τον Απρίλιο του 2011, η Σαρλίν, η οποία ήταν προηγουμένως Προτεστάντις, ασπάστηκε τον Ρωμαιοκαθολικισμό, παρότι κάτι τέτοιο δεν απαιτούνταν από το Σύνταγμα του Μονακό. Η μελλοντική πριγκίπισσα ξεκίνησε, επίσης, εκμάθηση της γαλλικής γλώσσας και της μονεγασκικής διαλέκτου, ενώ εξοικειώθηκε με το ευρωπαϊκό μοναρχικό πρωτόκολλο.

Ο γάμος είχε αρχικά προγραμματιστεί για τις 8 και 9 Ιουλίου 2011, όμως η ημερομηνία μετακινήθηκε για νωρίτερα, προκειμένου να μην συμπέσει με την συνάντηση της Διεθνούς Ολυμπιακής Επιτροπής στο Ντέρμπαν (5–9 Ιουλίου). Κατά τη διάρκεια της εβδομάδας πριν από το γάμο, το παλάτι διέψευσε δημοσιεύματα, που ανέφεραν ότι η Σαρλίν είχε μετανιώσει για το γάμο. Το γαλλικό περιοδικό Λ'Εξπρές ανέφερε ότι η Σαρλίν προσπάθησε να φύγει από το Μονακό την Τρίτη 28 Ιουνίου, έπειτα από φήμες ότι ο Αλβέρτος ήταν ο πατέρας τρίτου νόθου παιδιού. Το δημοσίευμα υποστήριζε ότι η Αστυνομία του Μονακό την σταμάτησε στο Διεθνές Αεροδρόμιο της Νίκαιας, και ότι μεταπείστηκε να παραμείνει από τον Αλβέρτο και αξιωματούχους του παλατιού. Το παλάτι αποκάλεσε αυτές τις ιστορίες ως άσχημες φήμες, γεννημένες από ζήλια.

Το ζευγάρι παντρεύτηκε αρχικά με πολιτικό γάμο στις 1 Ιουλίου 2011 στην αίθουσα του θρόνου του Πριγκιπικού Παλατιού. Την επόμενη μέρα, 2 Ιουλίου, έγινε ο θρησκευτικός γάμος. Παρόντες στη θρησκευτική δεξίωση ήταν περίπου 3.500 άνθρωποι, ανάμεσά τους οι Βασιλείς της Σουηδίας και του Βελγίου, οι Πρόεδροι της Γαλλίας και της Γερμανίας, αθλητικές προσωπικότητες και άλλοι.

Τα αρνητικά δημοσιεύματα συνεχίζονταν και μετά το γάμο, όταν διάφοροι δημοσιογράφοι της Ισπανίας, της Βρετανίας και άλλων χωρών ανέφεραν ότι στο ταξίδι του μέλιτος ο Αλβέρτος και η Σαρλίν έμεναν σε διαφορετικά ξενοδοχεία.

Εγκυμοσύνη και μητρότητα
------------------------

Στις 30 Μαΐου 2014 ανακοινώθηκε ότι η Πριγκίπισσα Σαρλίν ήταν έγκυος και στις 9 Οκτωβρίου 2014 έγινε γνωστό ότι περιμένει δίδυμα. Η γέννηση των διδύμων έγινε στις 10 Δεκεμβρίου 2014 στο Νοσοκομειακό Κέντρο Πριγκίπισσα Γκρέις. Η κόρη της Γαβριέλα Θηρεσία Μαρία γεννήθηκε πρώτη και ακολούθησε ο γιος της Ιάκωβος Ονώριος Ρενιέ.

Πριγκίπισσα του Μονακό
----------------------

Το πριγκιπικό ζεύγος του Μονακό σε εκδήλωση κατά του AIDS με τον Γερμανό σχεδιαστή Καρλ Λάγκερφελντ.
Ως Πριγκίπισσα του Μονακό, η Σαρλίν παρευρίσκεται στις εκδηλώσεις της εθνικής εορτής του Μονακό, στο Γκραν Πρι του Μονακό, στη δεξίωση Μπαλ ντε λα Ροζ, που πραγματοποιείται για την χρηματοδότηση του ιδρύματος Πριγκίπισσα Γκρέις, και στις ετήσιες δεξιώσεις του Ερυθρού Σταυρού.

Η Σαρλίν είναι γνωστή για το κομψό ύφος μόδας που προτιμάει, πατρονάροντας τους σχεδιαστές Άκρις και Αρμάνι. Μάλιστα, το νυφικό της ήταν σχεδιασμένο από τον Τζόρτζιο Αρμάνι, ενώ τον Οκτώβριο του 2011 είχε παρευρεθεί σε επίδειξη του Άκρις στο Παρίσι.

Στις 12 Δεκεμβρίου 2013 παρευρέθηκε στην κηδεία του Νέλσον Μαντέλα, που έγινε στη Νότια Αφρική, ενώ παρακολούθησε προς τιμήν του μια επιμνημόσυνη δέηση μαζί με τον Αλβέρτο στον καθεδρικό ναό του Μονακό.

Η σύμβουλός της είναι η Γερμανίδα Κορίνα Ζάιν-Βίτγκενσταϊν, φίλη του Βασιλιά της Ισπανίας Χουάν Κάρλος.

Τίτλοι και προσφωνήσεις
-----------------------

Από το γάμο της με τον Αλβέρτο, η Σαρλίν προσφωνείται ως "Αυτού Γαληνοτάτη Υψηλότητα η Πριγκίπισσα του Μονακό". Η προηγούμενη κάτοχος αυτού του τίτλου ήταν η Γκρέις Κέλι.

Τιμητικές διακρίσεις
--------------------

### Εθνικές διακρίσεις

* Μονακό ! Μονακό: Μεγαλόσταυρος του Τάγματος του Αγίου Καρόλου (17 Νοεμβρίου 2012).

### Διεθνείς διακρίσεις

* Πολωνία ! Πολωνία: Μεγαλόσταυρος του Τάγματος της Αξίας της Δημοκρατίας της Πολωνίας (18 Οκτωβρίου 2012).
* Ιταλία ! Ιταλία: Μεγαλόσταυρος του Τάγματος του Αστέρα της Ιταλικής Αλληλεγγύης (20 Φεβρουαρίου 2014, παρασημοφόρηση στις 28 Ιουλίου 2014).

Παραπομπές
----------

1. ↑  «H.S.H. Princess Charlene». Ανακτήθηκε στις 11 Δεκεμβρίου 2014.
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 13 Απριλίου 2021. Ανακτήθηκε στις 3 Μαΐου 2015.
4. 1 2 3 4 5 6  «Monaco's Prince Albert weds South African Charlene Wittstock». *BBC News*. 1 Ιουλίου 2011. .
5. ↑  «Biography - Prince's Palace of Monaco». Αρχειοθετήθηκε από το πρωτότυπο στις 4 Ιουλίου 2011. Ανακτήθηκε στις 5 Ιουλίου 2011.
6. 1 2 3  Centre de Presse de Monaco. «Biographical details for Ms. Charlene Wittstock». Princely Wedding Monaco 2011. Αρχειοθετήθηκε από το πρωτότυπο στις 26 Ιουλίου 2011. Ανακτήθηκε στις 2 Ιουλίου 2011.
7. ↑  «After William and Kate's wedding, preparations for royal wedding of Prince Albert of Monaco begin». *International Business Times*. Αρχειοθετήθηκε από το πρωτότυπο στις 7 Ιουλίου 2011. Ανακτήθηκε στις 2 Ιουλίου 2011.
8. ↑  «Charlene Wittstock remembered at former primary school». Times LIVE. Ανακτήθηκε στις 2 Ιουλίου 2011.
9. ↑  «Charlenes Wurzeln Vorfahren kommen aus Zerrenthin» (στα Γερμανικά). *n-tv*. 19 Ιουνίου 2011.. Ανακτήθηκε στις 2 Ιουλίου 2011.
10. ↑  «Princess Charlene of Monaco's Irish ancestry revealed». Ανακτήθηκε στις 31 Ιουλίου 2014.
11. ↑  «Meaklim takes tally of gold medals to six at KZN championships». Αρχειοθετήθηκε από το πρωτότυπο στις 3 Ιουλίου 2012. Ανακτήθηκε στις 3 Μαΐου 2015.
12. ↑
13. ↑
14. 1 2  Independent Newspapers Online (15 Απριλίου 2007). «Apple of Prince Albert's eye makes a splash». Iol.co.za. Ανακτήθηκε στις 2 Ιουλίου 2011.
15. ↑   Αρχειοθετήθηκε 2011-08-10 στο Wayback Machine. "Madame Charlene Wittstock Becomes Global Ambassador for Special Olympics", Παρασκευή 27 Μαΐου 2011
16. ↑
17. 1 2  «Monaco's Prince Albert to marry Charlene Wittstock». Associated Press. Gmanews.tv. 23 Ιουνίου 2010.. Ανακτήθηκε στις 2 Ιουλίου 2011.
18. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Σεπτεμβρίου 2015. Ανακτήθηκε στις 3 Μαΐου 2015.
19. ↑
20. ↑
21. ↑
22. ↑  La Nueva España. «Baile de la Rosa con sabor marroquí». Lne.es. Αρχειοθετήθηκε από το πρωτότυπο στις 20 Ιουλίου 2011. Ανακτήθηκε στις 2 Ιουλίου 2011.
23. ↑  the CNN Wire Staff (23 June 2010). «Monaco's Prince Albert gets engaged». CNN.. Ανακτήθηκε στις 2 Ιουλίου 2011.
24. ↑  «Prince Albert of Monaco engaged to Charlene Wittstock». BBC News. 23 Ιουνίου 2010.. Ανακτήθηκε στις 2 Ιουλίου 2011.
25. ↑  «Crown jewels: The fabulous rings which sealed the love of Europe's royal couples». *HELLO! magazine* (UK). Αρχειοθετήθηκε από το πρωτότυπο στις 2013-01-16.. Ανακτήθηκε στις 2015-05-03.
26. ↑
27. ↑
28. 1 2  «Prince Albert of Monaco weds Charlene Wittstock». Associated Press. 1 Ιουλίου 2011. Αρχειοθετήθηκε από το πρωτότυπο στις 2011-07-04.. Ανακτήθηκε στις 1 Ιουλίου 2011.
29. ↑  «Prince Albert Reportedly Had Charlene Wittstock's Passport Confiscated: Monaco's Runaway Bride Going Nowhere Fast». *International Business Times*. 30 Ιουνίου 2011.. Ανακτήθηκε στις 30 Ιουνίου 2011.
30. ↑  «Monaco prince marries South African swimmer». Reuters. 1 Ιουλίου 2011. Αρχειοθετήθηκε από το πρωτότυπο στις 2011-07-03.. Ανακτήθηκε στις 1 Ιουλίου 2011.
31. ↑
32. ↑  Alberto y Charlene: luna de miel en hoteles separados.
33. ↑  Los Príncipes de Mónaco pasan su luna de miel en hoteles separados.
34. ↑  Princess Charlene of Monaco 'spent honeymoon sleeping 10 MILES away from husband Albert' in different hotel.
35. ↑  «Monaco confirms: Princess Charlene is pregnant with twins». Royalista.com. 9 Οκτωβρίου 2014. Αρχειοθετήθηκε από το πρωτότυπο στις 21 Οκτωβρίου 2014. Ανακτήθηκε στις 21 Οκτωβρίου 2014.
36. ↑  News, BBC. «Monaco's Prince Albert II and Princess Charlene expecting baby». BBC News Europe. Ανακτήθηκε στις 30 Μαΐου 2014.
37. ↑  «La princesse Charlène est sur le point d'accoucher à Monaco». *www.monacomatin.mc*. Ανακτήθηκε στις 10 Δεκεμβρίου 2014.
38. ↑
39. ↑
40. ↑
41. ↑
42. ↑  «The Royal Order of Sartorial Splendor: The Prince and Princess of Monaco's Wedding: The Bridal Gown». Orderofsplendor.blogspot.com. 2 Ιουλίου 2011. Ανακτήθηκε στις 10 Ιανουαρίου 2012.
43. ↑  Maysa Rawi (3 Οκτωβρίου 2011). «Paris Fashion Week 2011: Princess Charlene of Monaco braves Akris show crowds | Mail Online». Παρίσι: Dailymail.co.uk.. Ανακτήθηκε στις 2012-01-10.
44. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 20 Αυγούστου 2014. Ανακτήθηκε στις 3 Μαΐου 2015.
45. ↑  High Society
46. ↑  «Biography». Prince's Palace of Monaco. Αρχειοθετήθηκε από το πρωτότυπο στις 4 Ιουλίου 2011. Ανακτήθηκε στις 1 Ιουλίου 2011.
47. ↑  Sovereign Ordonnance n° 4038 of 17-11-2012 Αρχειοθετήθηκε 2013-01-13 στο Wayback Machine.
48. ↑  «Φωτογραφία της Σαρλίν να λαμβάνει το μεγαλόσταυρο». 18 Νοεμβρίου 2012. Αρχειοθετήθηκε από το πρωτότυπο στις 30 Οκτωβρίου 2014. Ανακτήθηκε στις 3 Μαΐου 2015.
49. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Ιουλίου 2015. Ανακτήθηκε στις 3 Μαΐου 2015.
50. ↑
51. ↑  «Knight Grand Cross of the Order of the Star of Italy». Ανακτήθηκε στις 29 Ιουλίου 2014.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 214857622
* ISNI: 0000 0003 5890 5585
* GND: 1016682549
* BNF: cb165146131 (data)

 |

 |